GiliGold/VAD_KnessetCorpus huggingface dataset:
סאלח טריף: שחרור מחובת הנחת הצעת חוק קרן העם היהודי, התשס"א-2000.
סאלח טריף: יש כאן בקשה של חבר הכנסת הירשזון, שגם יושב-ראש הכנסת תומך בה, של הצעת חוק קרן העם היהודי.
סאלח טריף: המאבק להשבת הרכוש היהודי נפתח לפני קרוב לעשור.
סאלח טריף: הצעת חוק קרן העם היהודי באה להקים קרן אחת מרכזית שתטפל בכל הנוגע לרכוש היהודי.
סאלח טריף: ככל שקרן זו תקום מוקדם כן בעיות הרכוש היהודי של ניצולי השואה יזכו לטיפול יעיל.
סאלח טריף: מבקשים לפטור הצעת חוק זו מחובת הנחה ולאפשר העלתה בקריאה טרומית בישיבת הכנסת הזאת.
סאלח טריף: רבותי, אני מבקש לאשר את בקשת חבר הכנסת הירשזון.
יהודית נאות: אני מתנגדת להצעות טרומיות היום.
סאלח טריף: רבותי, מי בעד לאשר את הבקשה של חבר הכנסת הירשזון, ירים את ידו?
סאלח טריף: ה צ ב ע ה בעד – 3 נגד – 2 אושר החלטת חסינות חברי הכנסת, זכויותיהם וחובותיהם (שירותי תקשורת ועיתונים).
סאלח טריף: אנחנו עוסקים עכשיו בהחלטת חסינות חברי הכנסת, זכויתיהם וחובותיהם (שירותי תקשורת ועיתונים).
ארבל אסטרחן: לפני שבועיים אושר במליאה בקריאה שלישית תיקון לחוק חסינות, שקובע שאת כל נושא הטלפונים, שירותי תקשורת ועיתונים תאשר ועדת הכנסת.
ארבל אסטרחן: ועדת הכנסת כבר דנה בנושא הזה ואישרה את רוב הדברים.
ארבל אסטרחן: כרגע נדרשת החלטה של ועדת הכנסת בנושא של הטלפונים.
ארבל אסטרחן: יש נושא שנשאר פתוח מהפעם הקודמת והוא מספר קווי הטלפון.
סאלח טריף: נדמה לי שהוא נסגר.
ארבל אסטרחן: מה שנכתב כאן זה מה שבעצם הוחלט פעם שעברה - שימומנו שני קווים.
סאלח טריף: את יכולה לקרוא את מה שנכתב?
ארבל אסטרחן: התקנת קו טלפון.
ארבל אסטרחן: (א) חבר הכנסת, שאין בדירתו קו טלפון הרשום על שמו, זכאי להתקנת קו טלפון אחד.
ארבל אסטרחן: (ב) בנוסף על האמור בסעיף קטן (א), זכאי חבר הכנסת להתקנת קו טלפון בדירתו לצורך שימוש במכשיר פקסימליה.
ארבל אסטרחן: שירותי טלפון.
ארבל אסטרחן: חבר הכנסת זכאי לתשלום הוצאות אחזקה ושימוש בשני קווי טלפון בדירתו, הרשומים על שמו; חבר הכנסת יודיע לגזברות הכנסת עם תחילת כהונתו או במועד שינוי מספרי הקוים אלו קוים ימומנו על ידי הכנסת.
ארבל אסטרחן: שירותי רדיו טלפון נייד.
ארבל אסטרחן: חבר הכנסת זכאי לתשלום הוצאות רכישה ש למכשיר רדיו-טלפון-נייד אחד הרשום על שמו, והוצאות אחזקה ושימוש בו.
ארבל אסטרחן: שירותי פקסימליה.
ארבל אסטרחן: 4.
ארבל אסטרחן: חבר הכנסת זכאי להתקנה ולהחזקה של מכשיר פקסימליה בדירתו.
ארבל אסטרחן: עיתונים.
ארבל אסטרחן: חבר הכנסת זכאי למינוי על שני עיתונים יומיים המודפסים בישראל, לפי בחירתו.
ארבל אסטרחן: מכתבים.
ארבל אסטרחן: מספר המכתבים שהוראת סעיף 11(ד) לחוק החסינות תחול עליהם, הוא 15,000 לשנה.
ארבל אסטרחן: ביטול ההחלטות הקיימות היום לגבי הטלפונים והעיתונים, ותחילתה של ההחלטה ביום 1 באוגוסט 2000 - החלטה שכבר חלקה ממומש כבר היום.
סאלח טריף: ה צ ב ע ה בעד – 4 נגד – 0 אושר 7.
סאלח טריף: החלטות בעניין שכירת משרדים וקשר עם הציבור.
סאלח טריף: העניין שאני מתבקש כאן לאשר הוא מה שאישרנו בעניין ועדת גלנור.
טובי חכימיאן: ההחלטה בנוגע לשכירות פגה ב-31 בדצמבר.
סאלח טריף: האם אנחנו צריכים לאשר כל שנה חידוש?
סאלח טריף: לעניין שכירות משרדים אנחנו צמודים למסקנות ועדת גלנור, כאשר אנחנו השנה מחליטים על איחוד שני התקציבים של קשר עם הציבור ושכירת משרדים לפי אותם כללים שמי ששוכר לשכה מקבל 80 ומי שאינו שוכר לשכה מקבל 60, כאשר לשרים ולסגני שרים יש את אותו הסדר.
טובי חכימיאן: שרים מקבלים 20 ו-20.
סאלח טריף: את חידוש השכירות אנחנו צריכים עכשיו לאשר?
טובי חכימיאן: הוראת השעה הסתיימה אתמול.
סאלח טריף: רבותי, אנחנו מתבקשים לאשר את המשך השכירות של המשרדים של כל חברי הכנסת.
סאלח טריף: מה-1.1.2001 אנחנו מתחילים את הספירה כאשר אפשר לצבור לשנתיים בלבד.
סאלח טריף: אלו הדברים שעומדים עכשיו לאישור.
סאלח טריף: מי בעד לאשר את המשך השכירות במתכונת הזאת?
סאלח טריף: ה צב ע ה בעד – 5 נגד – 0 אושר אני מבקש לעבור לסעיף של יושב-ראש האופוזיציה.
סאלח טריף: על זה דיברנו.
סאלח טריף: אני מבקש לקרוא את ההצעה.
אבי לוי: ההצעה היא כדלקמן: לתת ליושב-ראש האופוזיציה עוזר פרלמנטרי מקצועי נוסף, כלומר יהיו שלושה – שניים מקצועיים ואחד מינהלי.
אבי לוי: הוא יקבל תשלום פלאפון ללא הגבלה עבור אחד מבין שלושת העוזרים.
אבי לוי: כידוע, לשני העוזרים זה מוגבל ל-300 שקלים.
אבי לוי: לגבי תקציב הכיבוד והאירוח הוצע 20 אלף שקל לשנה.
אבי לוי: הוצע להגדיל את תקציב קשר עם הציבור ב-20 אלף שקל לשנה, ולהוסיף עיתון יומי נוסף, כלומר 3 במקום 2.
אבי לוי: לגבי נסיעות לחו"ל במסגרת תפקידו כיושב-ראש אופוזיציה, הכנסת תממן עד 10 ימי שהות בחו"ל לו ולעוזר שלו.
אבי לוי: לגבי דברי דואר, הוצע להגדיל את המכסה מ15 אלף ל20 אלף בשנה.
אבי לוי: סך הכל מדובר על עלות של כ-220 אלף שקל לשנה.
אבשלום וילן: ראש האופוזיציה הבא יהיה אולי מי שעכשיו הוא ראש ממשלה, כך שאני מניח שיש לו כבר את כל הדברים האלה.
אבשלום וילן: מישהו בדק את החוק?
סאלח טריף: זה חלק מקבלת החלטה של מתן מעמד מיוחד ליושב-ראש אופוזיציה.
סאלח טריף: איך זה מתנגש עם כל מיני דברים אחרים, אני לא יודע.
סאלח טריף: להערכתי, חשוב מאוד לתת את המעמד המיוחד.
צבי ענבר: חבר הכנסת וילן צודק.
צבי ענבר: יש צורך לבחון את הסוגייה.
צבי ענבר: כיוון שמדובר פה בהחלטה שתתקבל מכוח חוק, ויש לנו החלטות אחרות מכוח חוק שנוגעות למעמדו של ראש ממשלה לשעבר, אז בהחלט כדאי שתהיינה גם הוראות התאמה.
סאלח טריף: איך אפשר לקבל אותה בהתאמה?
צבי ענבר: הוראות התאמה צריכות להיות מראש.
צבי ענבר: אם הוא זכאי מכוח מקור אחד, שלא יצא שהוא זכאי מפה לשלושה ומשם לעוד שלושה.
סאלח טריף: מה שאתה אומר לי הוא שעכשיו אנחנו לא יכולים לקבל החלטה עד שלא תהיה לנו הצעה עם הוראות התאמה?
סאלח טריף: אני מציע שנאשר את זה ושיביאו את הוראות ההתאמה לאחר מכן.
סאלח טריף: מי בעד לאשר את הדברים שנאמרו לגבי יושב-ראש האופוזיציה?
סאלח טריף: ה צ ב ע ה בעד – 2 נגד – 0 אושר
צבי ענבר: מי שהוא כיום ראש האופוזיציה יוכל לקבל את כל מה שההצעה מציעה.
צבי ענבר: יחד עם זה יתווספו הוראות התאמה שיובאו לאישור הוועדה.
סאלח טריף: מדברים איתי כאן על זה שחברת פלאפון זכתה אצל החשב הכללי ושצריך להורות לכל חברי הכנסת ללכת לפי חברת פלאפון.
סאלח טריף: לפי דעתי אין חבר כנסת שלא מחזיק אורנג', פרטנר, פלאפון, סלקום.
ראובן ריבלין: לכם בחשבות זה משנה?
אבי לוי: כן.
אבי לוי: התשלום הקבוע של חברת פלאפון הוא 26 שקלים על זמן אוויר 0.
אבי לוי: לעומת זה, התשלום הקבוע של אורנג' או פרטנר זה 45 אגורות לדקה.
ראובן ריבלין: צריך להורות לחברי כנסת תוך חצי שנה להחליף.
אבי לוי: או לחלופין, אם יש חברי כנסת שמאוד חשוב להם דווקא לעבוד עם פרטנר, אני מציע שאת ההפרש בעלויות אנחנו.
אבי לוי: .
סאלח טריף: פלאפון כבר עובדים בחו"ל?
ראובן ריבלין: פלאפון בחו"ל זה קטסטרופה.
ראובן ריבלין: האורנג" בחו"ל זה חלב ודבש.
סאלח טריף: היות ומדובר כאן על חסכון תקציבי ניכר, אנחנו לא יכולים להתעלם מזה.
סאלח טריף: הפלאפון היחיד שהכנסת מממנת באופן חופשי לחברי כנסת צריך שיהיה של חברת פלאפון בגלל החסכון התקציבי.
סאלח טריף: צריך לתת לחברי הכנסת תקופה של 6 חודשים כדי שיוכלו להחליף את המספרים שלהם.
סאלח טריף: אני מבקש להודיע לח"כים שב-6 החודשים הקרובים יחליפו את המכשירים שלהם לפלאפון, כאשר כל מי שלא יחליף ההפרש ישולם מחשבון קשר עם הציבור שלו.
סאלח טריף: ה צ ב ע ה בעד – 5 נגד – 0 אושר בקשות של יושב-ראש ועדת חוקה לפטור מחובת הנחה הצעת חוק שריון שלילת זכות השיבה, התשס"א 2000, והצעת חוק לשחרור מוקדם של אסירים (תיקוני חקיקה).
סאלח טריף: בקשות של יושב-ראש ועדת חוקה לגבי הצעת חוק שריון שלילת זכות השיבה שוועדת החוקה, חוק ומשפט תסיים להכינה לקריאה שנייה ושלישית היום.
סאלח טריף: כמו כן, הצעת חוק לשחרור מוקדם של אסירים (תיקוני חקיקה) – חקיקה שהוועדה כבר סיימה להכינה לקריאה שנייה ושלישית.
סאלח טריף: מבקש לפטור אותן מחובת הנחה.
סאלח טריף: מי בעד לאשר את בקשת יושב-ראש ועדת החוקה?
סאלח טריף: ה צ ב ע ה בעד – 5 נגד – 0 אושר 9.
סאלח טריף: בקשת יושב-ראש ועדת הפנים לשחרר מחובת הנחה את הצעת חוק הקאדים (תיקון מס' 10), התשס"א-2000, הצעת חוק הרשויות המקומיות (בחירת ראש הרשות וסגניו וכהונתם) (תיקון מס' 22), התשס"א-2000, והצעת חוק הרשויות המקומיות (מימון בחירות והוראת שעה).
סאלח טריף: יושב-ראש ועדת הפנים מבקש לשחרר מחובת הנחה את הצעת חוק הקאדים, את הצעת חוק הרשויות המקומיות (בחירת ראש הרשות וסגניו).
סאלח טריף: אתה יכול להגיד לנו מה הדחיפות?
דוד אזולאי: יש 3 חוקים.
דוד אזולאי: יש את הצעת חוק הקאדים, הצעת חוק הרשויות המקומיות (בחירת ראש רשות וסגניו) (איסור עיסוק נוסף), והצעת חוק הרשויות המקומיות (מימון בחירות והוראת שעה).
דוד אזולאי: החוקים הללו נמצאים כבר הרבה זמן על שולחן הוועדה.
סאלח טריף: על מה מדובר?
דוד אזולאי: הצעת חוק הקאדים זה תיקון שאומר שרק קאדי שעבר הכשרה דתית יוכל להיות קאדי.
דוד אזולאי: זאת הצעה שלא עולה כסף למדינה.
יהודית נאות: לאיזה קריאה זה הולך להיות?
דוד אזולאי: שנייה ושלישית.
סאלח טריף: זה מתייחס גם לקאדים דרוזים?
יהודית נאות: כל מי שההגדרה של קאדי חלה עליו.
סאלח טריף: אני מבקש להכניס הסתייגות.
צבי ענבר: אם אתה רוצה להכניס הסתייגות, תקיים דיון בהצעה כדי לבדוק את המשמעות שלה.
סאלח טריף: הוא עוד לא הניח.
דוד אזולאי: אני לא מניח את זה עד שתגיש את ההסתייגות שלך.
דוד אזולאי: אני מבקש לשחרר מחובת הנחה את הצעת חוק הרשויות המקומיות (בחירת ראש הרשות וסגניו וכהונתם), של חברת הכנסת יהודית נאות.
דוד אזולאי: זה כמעט הובא לדיון במליאה.
סאלח טריף: זה לא בוער.
סאלח טריף: מה החוק השלישי?
דוד אזולאי: הצעת חוק הרשויות המקומיות (מימון בחירות והוראת שעה).
דוד אזולאי: מי בעד לאשר את בקשת ועדת הפנים ואיכות הסביבה?
דוד אזולאי: ה צ ב ע ה בעד – 7 נגד – 0 אושר 10.
דוד אזולאי: שחרור מחובת הנחה הצעת חוק הארנונה.
יחזקאל לביא: מכיוון שהצעת חוק ההסדרים במשק המדינה לא עברה, הממשלה אישרה לנו לבקש מהוועדה פטור מהנחה להצעת התיקון לפקודות העיריות ולפקודת המועצות המקומיות בקשר לארנונה.
סאלח טריף: אין ארנונה אם אנחנו לא מאשרים?
יחזקאל לביא: ארנונה יש, אבל לא בשיעור.
סאלח טריף: האמת שלא צריך.
סאלח טריף: ה צ ב ע ה בעד – 0 נגד – 5 לא אושר.
אבשלום וילן: כל שנה הם עוקפים את ועדת הכספים.
אבשלום וילן: אסור לך היה בכלל להביא את זה להצבעה.
אבשלום וילן: 11.
אבשלום וילן: הצעת חוק הכניסה לישראל.
סאלח טריף: הצעת חוק הכניסה לישראל עברה בטעות בקריאה ראשונה במליאת הכנסת לוועדת חוקה, חוק ומשפט, כאשר המקום שלה זה ועדת הפנים ואיכות הסביבה.
סאלח טריף: ה צ ב ע ה בעד – 5 נגד – 0 אושר 12.
סאלח טריף: בקשת ועדת חינוך לשחרר מחובת הנחה הצעת חוק חינוך חינם לילדים חולים, התשס"א-2000, הצעת חוק הספורט (תיקון מס' 3), התשס"א-2000, והצעת חוק סיווג וסימון שידורים, התשס"א-2000.
סאלח טריף: זבולון, עם כל הכבוד, אני רוצה לשמוע מה הממשלה אומרת בעניין הזה.
סאלח טריף: אני לא יכול להביא הצעת חוק שיש לה משמעות תקציבית.
זבולון אורלב: יש לחוק הזה משמעות תקציבית.
זבולון אורלב: הצעת החוק הזאת החילו עליה את דין הרציפות לאחר שבכנסת ה-14 היא עברה קריאה טרומית, קריאה ראשונה ועמדה לפני קריאה שנייה ושלישית אבל לא הספיקו.
זבולון אורלב: אחרי שהפעילו עליה את חוק הרציפות, היא נדונה בוועדת החינוך והתרבות.
זבולון אורלב: החוק הזה עולה לטענת משרד החינוך והתרבות קרוב ל-80 מיליון שקל לשנה, ואילו לטענת ועדת החינוך והתרבות כ-20-25 מיליון שקל לשנה.
זבולון אורלב: זאת כיוון שבין כה וכה לחלק מהילדים ניתנת היום עזרה בבית.
סאלח טריף: באיזה ילדים מדובר?
זבולון אורלב: מדובר על שתי קבוצות: קבוצה של ילדים מאושפזים, שכבר מכוסים כ-80-90 אחוזים והחוק הזה משלים ל-100%, וקבוצה של ילדים ששוהים בביתם למעלה מ-21 יום.
זבולון אורלב: אם החוק הזה לא יעבור, מאות ילדים, לדעתי, לא יעברו בחינות בגרות, יפגרו בלימודיהם.
סאלח טריף: זה לא רק בחינות בגרות.
זבולון אורלב: אני מדבר גם על מעבר מכיתה לכיתה.
זבולון אורלב: בכל ממשלה החוק הזה יעבור.
זבולון אורלב: אם לא מחוקקים אותו מיד, לא תהיה הערכות לקראת שנת הלימודים תשס"ב.
סאלח טריף: איך אתה מגיע ל-20 מיליון?
זבולון אורלב: משרד החינוך והתרבות, שהוא המגזים, אומר שזה יעלה כ-80 מיליון שקל.
זבולון אורלב: הוא אומר את זה, כי הוא רוצה לתאר תמונה מקסימאלית.
זבולון אורלב: מאחר ואנחנו מעריכים שצריכים להשלים רק אחוזים מסויימים כי לחלק מהילדים כבר משרד החינוך מקציב מאות שעות הוראה, אז אנחנו מדברים על סדר גודל של 20,25 מיליון.
זבולון אורלב: זאת הערכה שלנו, על סמך נתונים, מספרים שדנו בהם ארוכות בוועדת החינוך והתרבות.
זבולון אורלב: גם אם האמת באמצע, אני לא רואה שום ברירה אלא לאשר את הצעת החוק.
שאול יהלום: כמו שאדוני ודאי זוכר, עד לפני כמה חודשים שימשתי כסגן שר החינוך.
שאול יהלום: שר החינוך בזמנו, יוסי שריד, ואנוכי חשבנו שאין יותר צודק מהחוק הזה.
שאול יהלום: לא מספיק שהילד חולה, הוא גם לא מקבל חוק חינוך חובה.
שאול יהלום: זאת שערורייה שאין כמוה במדינת ישראל.
שאול יהלום: האוצר מתנגד לחוק כי הוא לא רוצה להוסיף כמה עשרות מיליונים.
ראובן ריבלין: אדוני היושב-ראש, חוק זה שאנחנו מדברים בו ושאנחנו מבקשים לגביו שחרור מחובת הנחה, הוא או חוק נכון או חוק לא נכון.
ראובן ריבלין: אנחנו יכולים או לתת או לא לתת לילדים שנמצאים במצב שהם לא יכולים ללכת לבית ספר.
ראובן ריבלין: החוק עבר את הקריאה הטרומית, את הקריאה הראשונה והוא מוכן לקריאה שנייה ושלישית.
ראובן ריבלין: הוא יעלה על סדר יומה של הכנסת.
ראובן ריבלין: השאלה היא אם הוא יעלה היום או יעלה בעוד חודש כאשר הכנסת תחזור ותתכנס.
ראובן ריבלין: אני חושב שאם החוק הזה יעבור, אסור לקפח את הילדים באותו חודש שהכנסת לא מתכנסת.
ראובן ריבלין: אם הוא לא יעבור, הוא לא יעבור כבר היום.
ראובן ריבלין: מדובר פה לא בחוק שמיועד לאיזה שהוא סקטור, בחוק שמקדם איזו שהיא תנועה פוליטית, אלא בחוק שנוגע לכל ילדי ישראל ושהוא או נכון או לא נכון.
ראובן ריבלין: אם הוא לא נכון, היום בלילה יסירו אותו מעל סדר היום ובזה ייגמר העניין.
ראובן ריבלין: לעומת זאת, אם הוא נכון ויעבור בעוד חודש, זה דבר שאנחנו יכולים לומר עליו יפה שעה אחת קודם.
ראובן ריבלין: למה לעצור את זה?
ראובן ריבלין: אני רואה בזה דחיפות.
סאלח טריף: ה צ ב עה בעד – 6 נגד – 0 אושר.
סאלח טריף: הצעת חוק הספורט.
ראובן ריבלין: הצעת חוק הספורט באה כדי שילדים לא יהיו בני ערובה ועבדים בידי האגודות.
ראובן ריבלין: כל עוד ילד הוא עד גיל 15, הוא יכול להשתחרר על ידי הודעה מראש.
ראובן ריבלין: בין גיל 15 ל-17 יש ועדה מיוחדת שתקום.
ראובן ריבלין: זה לא עולה לקופת המדינה אפילו אגורה אחת.
זבולון אורלב: וזה בהסכמה עם ארגוני הספורט.
סאלח טריף: ה צ ב ע ה בעד – 5 נגד – 0 אושר מה ההצעה השלישית?
זבולון אורלב: חוק סיווג וסימון שידורים הוא גם תולדה של הכנסת ה-14 שלא הספיקו.
זבולון אורלב: הצעת החוק הזאת מחייבת את הטלוויזיות לסמן בשידורים שלהן אם יש בשידורים האלה משום אכזריות, עידוד עבריינות, עידוד סמים.
זבולון אורלב: זה עבר בהסכמה אחת.
זבולון אורלב: זה לא עולה אגורה אחת למדינה.
סאלח טריף: ה צ ב ע ה בעד - 5 נגד – 0 אושר 13.
סאלח טריף: "הרכב ועדת חקירה פרלמנטרית לנושא: האלימות בספורט"- הצעת ח"כ אבשלום וילן.
אבשלום וילן: האלימות בחודשים האחרונים בין קבוצות עברה לפסים אישיים.
אבשלום וילן: יחד עם משרד המדע והספורט חשבנו איך להתמודד עם זה ציבורית.
אבשלום וילן: באנגליה, למשל, הגיעו באמצעות הקהילה להורדה דרסטית באלימות.
אבשלום וילן: בתיאום עם יושב-ראש הכנסת הצעתי את הרכב האנשים הבא: אני כמציע, זבולון אורלב, רובי ריבלין, אופיר פינס, עוזי ברעם, יעל דיין,אחמד טיבי, אברהם פורז, רחמים מלול, שלמה בן-עזרי, חיים כץ ומיכאל נודלמן.
סאלח טריף: ה צ ב ע ה בעד – 5 נגד – 0 אושר
צבי ענבר: אתם מאשרים ברגע זה את ההרכב, אבל המסמך הזה הוא איננו מסמך של סמכויות ותפקידים.
צבי ענבר: 97ג לתקנון אומר: הצעה להקים ועדת חקירה יכול שתהה בדרך של הסמכת אחת הוועדות הקבועות כוועדת חקירה.
צבי ענבר: לדעתי, מבחינת הנוהל התקין של הליך בוועדת הכנסת, אתם צריכים לשמוע - לפחות לפרוטוקול - מה אומר על כך יושב-ראש הוועדה שהנושא הוא בתחום עיסוקו.
סאלח טריף: צודק היועץ.
צבי ענבר: מספר החברים אסור שיעלה על 7.
סאלח טריף: אבו, תביא הצעה חדשה.
צבי ענבר: ועדת הכנסת צריכה להמציא למליאת הכנסת מסמך שאומר: הוועדה כך וכך, אלה ואלה תפקידיה.
סאלח טריף: אני מבקש להפנות את חבר הכנסת אבו וילן אליך כדי שיכין את הבקשה שלו כמו שצריך.
אבשלום וילן: סליחה, אני הבאתי בקשה מסודרת.
אבשלום וילן: חבר הכנסת אורלב, ועדת חקירה פרלמנטרית לנושא אלימות בספורט.
אבשלום וילן: אתה חבר הוועדה.
אבשלום וילן: לפי התקנון יש שתי חלופות: או שהוועדה שלך תעסוק בזה מלא, או שאתה מוכן שתקום ועדה מיוחדת שתעסוק בנושא אלימות בספורט במגרשים, המעורבות הקהילתית וכו'.
אבשלום וילן: האם מקובל עליך שתקום ועדה?
זבולון אורלב: ועדת החינוך במליאתה איננה יכולה להתמסר לנושא, ולכן אני באופן עקרוני תומך בהקמת כזאת ועדה.
אבשלום וילן: ההרכב: אבשלום וילן, זבולון אורלב, רובי ריבלין, אופיר פינס, עוזי ברעם, יעל דיין, אחמד טיבי.
ראובן ריבלין: גם נודלמן צריך להיות.
אבשלום וילן: אני מוציא את עוזי ברעם ומכניס את מיכאל נודלמן.
זהבה גלאון: עוזי ברעם מאוד מעורב בספורט.
אבשלום וילן: אבשלום וילן 2.
אבשלום וילן: זבולון אורלב 3.
אבשלום וילן: רובי ריבלין 4.
אבשלום וילן: עוזי ברעם 5.
אבשלום וילן: מיכאל נודלמן 6.
אבשלום וילן: יעל דיין 7.
אבשלום וילן: אחמד טיבי.
זבולון אורלב: מה עם נציג של ש"ס?
שאול יהלום: אתה יכול שיעל דיין תהיה ממלאת מקום של אופיר פינס.
אבשלום וילן: אני מכניס את רחמים מלול ואני שם את יעל דיין ממלאת מקום.
סאלח טריף: אנחנו לא מאשרים ממלאת מקום.
אבשלום וילן: וילן, אורלב, ריבלין, ברעם, נודלמן, מלול וטיבי.
זהבה גלאון: לא תהיה ועדה בלי אף אישה.
זהבה גלאון: זה לא בא בחשבון.
סאלח טריף: אם תחשוב על שינויים תביא אלינו.
צבי ענבר: היחס בין נציגים של סיעות שמשתתפות בממשלה לבין סיעות שאינן משתתפות בממשלה בוועדה הזאת הוא אחד מהסיעות שמשתתפות בממשלה ושישה מהסיעות שאינן משתתפות בממשלה.
צבי ענבר: אם הסיעות שמשתתפות בממשלה היום הן ישראל אחת והמרכז, שזה 32 חברים, זאת אומרת שהיחס הוא 1 ל-4.
צבי ענבר: פה היחס הוא 1 ל-6.
סאלח טריף: אבו, תתייעץ עם היועץ ותביא הרכב.
סאלח טריף: 14.
סאלח טריף: אישור קובץ החלטות ועדת הכנסת בעניין שכר ותנאים לחברי הכנסת.
סאלח טריף: רבותי, אני מבקש לאשר פירסום של החלטות ועדת הכנסת בעניין שכר ותנאים לחברי הכנסת בהתאם לחוק שאישרנו במליאה בעניין שקיפות ההחלטות.
סאלח טריף: ה צ ב ע ה בעד – 4 נגד-0 אושר
סאלח טריף: בישיבה הקודמת דנו בבקשת שר הפנים בנושא הצעת חוק הארנונה הכללית.
סאלח טריף: למעשה דחינו את אישור הבקשה, משום שהועלו שתי טענות: האחת, שזוהי עקיפה של ועדת הכספים, כפי שטען חבר הכנסת אבו וילן.
סאלח טריף: הבנתי מחבר הכנסת גולדשמידט שלא כך הדבר.
סאלח טריף: השניה, שאנחנו דנים כאן בקטע של העלאת הארנונה ולא בחוק הארנונה.
סאלח טריף: עורכת-דין דרורה ליפשיץ התקשרה ממשרד האוצר וטענה שלא ניתן לגבות ארנונה החל מה-1 בינואר 2001, ללא אישור החוק במליאה, ושנית – שנושא העלאת הארנונה עוד יידון בוועדת הכספים.
סאלח טריף: אבקש משר הפנים לפתוח את הדיון.
סאלח טריף: אני רוצה להעיר: אני חושב שלא טוב ולא נכון שהארנונה שלא כמו מס הכנסה ומס ערך מוסף, נגבית אוטומטית כל שנה חדשה על-ידי כל מועצה, ואין צורך לאשר את גובה ההעלאה של הארנונה.
אליעזר זנדברג: אם מדובר ברוויזיה, אין צורך בדיון אלא בהצבעה.
סאלח טריף: מיד נצביע.
סאלח טריף: היות ונפלה כאן טעות, אני מסביר.
אליעזר זנדברג: אני מציע להצביע.
חיים רמון: לפעול בחוסר אחריות אפשר יהיה גם בעוד שתי דקות.
חיים רמון: לפחות שתדע כי אתה פועל בחוסר אחריות.
חיים רמון: לנושא שהובא לכאן אין דבר וחצי דבר עם העלאת הארנונה, אין לו דבר וחצי דבר עם עקיפה של ועדת הכספים.
חיים רמון: המצב החוקי כיום הוא, שאי אפשר כלל לגבות ארנונה.
חיים רמון: כי זה מה שהחוק קובע.
יהודית נאות: מועצה שלא הטילה ארנונה, תחויב על-פי הארנונה של שנה שעברה.
מבקש שתקשיבי: לקראת ה-1 בינואר 2001 אי אפשר לקבוע בתקנות שום דבר, וכידוע אין גם חוק הסדרים.
מבקש שתקשיבי: לכן המצב הוא שאנחנו לא פועלים על-פי החוק.
מבקש שתקשיבי: אין תקנות ואי אפשר לקבוע כללים לגביית ארנונה.
מבקש שתקשיבי: זה לא קשור למדד, אי אפשר לקבוע שום עדכון בשום דרך שהיא.
מבקש שתקשיבי: מה שיקרה הוא שמחר בבוקר יהיה עליהום גדול של ראשי הערים שלא יוכלו לגבות ארנונה, ואז נכנס את ועדת הכנסת, בעצם לא צריך לכנס את ועדת הכנסת, כי אין צורך בפטור מחובת ההנחה, הממשלה תכנס את המליאה לדיון מיוחד על העניין הזה, ובינתיים יהיה תוהו ובוהו מוחלט.
מבקש שתקשיבי: לא תמנעו דבר, חוץ מכך שבמשך שבוע-שבועיים ישררו אי בהירות ובלבול.
מבקש שתקשיבי: המקום הנכון לקיים את הדיון האם צריך להעלות את הארנונה, היכן צריך להעלות את הארנונה, הוא בוועדת הכספים.
יהודית נאות: למה לא עשיתם זאת?
חיים רמון: נדמה לי שהיית במדינה בחודשיים האחרונים, ואת יודעת מה קורה מכל הבחינות .
חיים רמון: מה שקורה היום בכנסת הוא שבמשך יום ולילה יחוקקו חוקים שונים.
סאלח טריף: נדמה לי שהיית סגנית ראש עיר ואני הייתי ראש מועצה, ואנחנו יודעים מה משמעות הדבר.
יהודית נאות: אבל זה לא בסדר.
חיים רמון: אז זה לא בסדר.
חיים רמון: מה שאת אומרת – הרי צריך גם הגיון בטירוף – הוא שבשבוע הבא הממשלה תכנס את המליאה תוך כדי מערכת הבחירות---
שאול יהלום: או כן או לא.
חיים רמון: אני מודיע לך שכן, כי לא תהיה לה ברירה.
יהודית נאות: יגבו את הארנונה של שנת 2000.
חיים רמון: אני מודיע לך, חבר הכנסת יהלום, אחרי שיבואו אליך ראשי הערים ויסבירו לך, כי גם אתה תסכים.
יהודית נאות: לא ייגרם בכך כל נזק.
חיים רמון: יש נזק בעצם הגבייה.
חיים רמון: תקיימו את הדיון הזה, ועל תתפסו בעניין טכני ותאמרו שאי אפשר לקיים אותו, כי אין ישיבות של הכנסת השבוע.
חיים רמון: יש מאבק, לא רוצים להעלות את הארנונה – כולכם מיוצגים בוועדת הכספים.
חיים רמון: אל תתפסו לעניינים טכניים, כי זה יגרום לתוהו ובוהו בשלטון המקומי.
בנימין אלון: הרי בפגרה אתה יכול להציע כל הצעת חוק ממשלתית.
חיים רמון: האם לא יותר תקין ויותר נכון, שבמקום להביא את כל חברי הכנסת לדיון על נושא לא מהותי, לא משמעותי וללא קשר לכל הדברים האלה, לדיון פגרה מיוחד, להעביר את הנושא לוועדת הכספים?
חיים רמון: אם לאחר מכן ייפול הנושא במליאה, מה אעשה, אבל לא על-כך הוויכוח.
חיים רמון: הוויכוח יהיה אך ורק בוועדת הכספים.
חיים רמון: שם יהיה ויכוח ענייני שאני לא נכנס אליו, אבל למה להוסיף מהומה מיותרת?
אבשלום וילן: כבוד השר, אצביע בעד בקשתך.
אבשלום וילן: הייתי בעמדת מיעוט בוועדת הכספים, כאשר ביקשו השנה להעלות את הארנונה.
אבשלום וילן: אני רוצה להתריע בפניך, שחלק נכבד מאי הנחת שיש כאן נובע מכך שלמרות שוועדת הכספים לא קיבלה את עמדת הממשלה, כל שבוע היינו עדים ל"הבה נתחכמה":
אבשלום וילן: אפשרתם לכל עירייה להעלות את הארנונה מכוח תקנות על-פי חוק, וזאת בניגוד לעמדת ועדת הכספים.
אבשלום וילן: מי שמוריד ידיים, שלא יבוא אחר-כך בטענות מדוע הולכים בהורדת ידיים, במקום לעבוד בצורה הוגנת.
חיים רמון: מכיוון שלא הייתי בדיון בוועדת הכספים בעניין זה, אני רוצה להגיב: אני לא רוצה להיכנס לדיונים מהותיים בשלב זה, אבל אני יכול להגיד לך שהגעתי למשרד הפנים בחודש אוגוסט, וכל ההמלצות להעלאת ארנונה – כולן ללא יוצא מן הכלל – נעשו על-ידי הדרגים המקצועיים במשרדי האוצר והפנים, ובגלל הרגישות של הנושא לא שיניתי לא לקולה ולא לחומרה אף המלצה של הדרג המקצועי, בגלל מה שאמרת.
יהודית נאות: ראינו מה הרשויות קיבלו.
חיים רמון: אני מסביר לך שכל ההמלצות האלה הומלצו על-ידי הדרג המקצועי.
חיים רמון: לא התערבתי, לא דנתי, לא עסקתי בכך.
חיים רמון: יעיד על-כך הדרג המקצועי באוצר ובמשרד הפנים.
חיים רמון: הם ישבו על-כך 4-5 חודשים וגיבשו המלצות.
חיים רמון: חתמתי על מה שהדרג המקצועי המליץ, על הפחתות ועל העלאות.
חיים רמון: אני אומר לכם שאין צורך ליצור מהומה על לא מאומה.
חיים רמון: יישבו אחר-כך אותם חברים עם טלפונים לעזור לזה ולזה.
ד' ליפשיץ: אני רוצה להבהיר את המצב המשפטי.
ד' ליפשיץ: אני רוצה להמשיך בדבריו של שר הפנים: המצב יהיה תוהו ובוהו.
ד' ליפשיץ: חברת הכנסת נאות אמרה שישנו סעיף אשר אומר כי אם לא הטילה המועצה ארנונה, יחול מה שהיה בשנה שעברה, אבל כלל לא בטוח שזוהי הפרשנות הנכונה של הסעיף הזה.
ד' ליפשיץ: ישנו סעיף בחוק אשר אומר כי המועצה תטיל ארנונה בכפוף לכללים.
ד' ליפשיץ: אם לא יהיו כללים, אחת הפרשנויות היא שמועצה תטיל ארנונה באופן שאינו סותר את הכללים, כלומר היא תעשה מה שהיא רוצה.
ד' ליפשיץ: במקום 1.25 אחוז, אולי תחליט להעלות את הארנונה ב-3 אחוז.
ד' ליפשיץ: יש כמה פרשנויות, יש יועצים משפטיים יצירתיים ביותר, ואנחנו לא יודעים מה יהיה.
ד' ליפשיץ: יהיה באמת תוהו ובוהו.
ד' ליפשיץ: לכן אנחנו חושבים שמוכרחים להעביר את החוק הזה כדי לעשות סדר, גם מבחינת התאריכים וגם מבחינת הרטרואקטיביות.
ד' ליפשיץ: גם בשנה שעברה חוק ההסדרים לא עבר ב-1 בינואר אלא בתחילת חודש ינואר, והוא הוחל באופן רטרואקטיבי.
יהודית נאות: את לא יכולה לבקש צל"ש על-כך.
סאלח טריף: היא אשמה?
יהודית נאות: כן, האוצר והפנים אחראים לכך.
יהודית נאות: לא יכול להיות שהכנסת תחוקק, ובזמן שעל השרים חלה החובה לקבוע תקנות שיקבעו מקדם התייעלות במועצות, הם אינם ממלאים את חובתם במשך שנתיים, לא במשרד האוצר ולא במשרד הפנים, והיום ב-1 בינואר, יום אחרי המועד החוקי, הם באים לבקש פטור מחובת הנחה.
יהודית נאות: מה בוער?
יהודית נאות: במשך שנתיים לא בער?
יהודית נאות: שיילכו בדרך התקינה.
שאול יהלום: אדוני השר, פירוש הדברים שלך הוא שלא נתייחס למהות.
שאול יהלום: המהות תטופל בוועדת הכספים.
שאול יהלום: חברי ועדת הכנסת אינם חושבים כך, בוודאי לא חלקם.
סאלח טריף: הם לא חשבו כך גם בהחלטתם הקודמת.
שאול יהלום: והם באים ואומרים לך, זהו מאבק כוחות בין חברי הכנסת לבין הממשלה.
שאול יהלום: אם אתה באמת מעוניין שלא יהיה תוהו ובוהו, תצהיר כאן שהממשלה חוזרת בה מהחלטתה, העדכון יהיה כגודל המדד, ואנחנו מחליטים מיד לפטור מחובת ההנחה.
שאול יהלום: אלא מה, אתה עומד על-כך שההעלאה תהיה מעל לעליית המדד, ולכן אתה ולא אנחנו גורם לתוהו ובוהו.
חיים רמון: אני לא חושב שאני צריך לקיים דיון מהותי, למרות שאולי אשכנע אתכם.
חיים רמון: אני מוכן לקיים דיון מהותי, אבל הוועדה אינה מוסמכת להיכנס לדיון המהותי.
חיים רמון: יש הבדל בין המקרה הזה לבין הסרת חסינות, שם הכל מתרחש בתוך ועדת הכנסת.
מבקש להצביע: ה צ ב ע ה בעד - 3 נגד - 2 הרוויזיה עברה.
יהודית נאות: 3 הצביעו נגד.
יהודית נאות: חבר הכנסת גאגולה הצביע אתנו נגד.
סאלח טריף: נצביע פעם נוספת.
סאלח טריף: ה צ ב ע ה בעד - 3 נגד - 2 הוחלט לאשר את הרוויזיה.
סאלח טריף: מי בעד שחרור מחובת הנחה?
סאלח טריף: בעד - 3 נגד - 2 הוחלט לשחרר את הצעת חוק הארנונה הכללית בשנת 2001, (הוראת שעה), התשס"א-2000 - מחובת הנחה בכל הקריאות.
סאלח טריף: מועד פגרת בחירות מיוחדת
סאלח טריף: אישרנו כבר את מועדי הפגרה של הכנסת, אבל למען הסר ספק, ועדת הכנסת מחליטה בישיבתה היום, שמועד הפגרה יהיה מה-2 בינואר 2001 עד ה-13 בפברואר 2001, לאחר פרסום תוצאות הבחירות המיוחדות.
סאלח טריף: מי בעד אישור המועד?
סאלח טריף: ה צ ב ע ה בעד - רוב נגד - אין ועדת הכנסת החליטה, בהתאם להוראות סעיף 9(א)(2), ועל-פי הצעתם של יושב ראש הכנסת והסגנים, כי כנס הכנסת הנוכחי יסתיים היום, ה-1 בינואר 2001, ו' בטבת התשס"א.
סאלח טריף: כנס הכנסת הבא ייפתח ביום ה-13 בפברואר, כ' בשבט תשס"א.
בשעה 15: בקשת יושב ראש ועדת העבודה, הרווחה והבריאות לשחרר את הצעת חוק ביטוח בריאות ממלכתי (תיקון מס' 12) מחובת ההנחה בקריאה שניה ובקריאה שלישית
סאלח טריף: אנחנו מחדשים את ישיבת הוועדה.
סאלח טריף: ביקשתי על-פי בקשת יושב ראש ועדת העבודה והרווחה, לשחרר את הצעת חוק ביטוח בריאות ממלכתי (תיקון מס' 12) מחובת ההנחה לקראת קריאה שניה וקריאה שלישית.
סאלח טריף: ביקשתי ששר האוצר ינמק בפנינו את התנגדותו.
סאלח טריף: מסתבר שזה עולה כסף.
אברהם-בייגה שוחט: אני מתנגד להצעת החוק ומבקש ממציע החוק לא להביא אותו היום להצבעה.
אברהם-בייגה שוחט: גם אנחנו מודעים לכך שיש צורך לעשות משהו בתחום מחירי התרופות.
אברהם-בייגה שוחט: אני דן בנושא עם שר הבריאות, והנושא עומד בפני החלטה.